Solidarjetà Ħaddiema Partit Nazzjonalista jistaqsu jekk il- carers barranin hux qed jitħallsu inqas... Is-Solidarjetà Ħaddiema Partit Nazzjonalista (SĦPN) fi stqarrija qalet li qed turi solidarjetà mal- carers kollha b'mod speċjali dawk li jaħdmu f'San Vinċenz De Paule kif ukoll fil-kura primarja. Wara laqgħat mal- carers u r-rappreżentanti tagħhom, l-SĦPN qalet li qed tifhem aħjar is-sagrifiċċji li jagħmlu "u t-trattament negattiv li qed isofru minħabba l-fehma politika tagħhom." Kien f'dan il-puint li l-SĦPN qalet li hija infurmata li ħaddiema "qrib tal-Partit Laburista jingħataw xogħlijiet komdi fid- day centres filwaqt li carers oħrajn iridu jikkumpensaw għal dawn l-ħaddiema sabiex jipprovdu trattament adegwat lill-pazjenti. Il- carers mhux qed jiġu stmati u f'każijiet qed jispiċċaw demotivati u dan qed iwassal biex inqas nies jagħżlu li jidħlu għal din il-professjoni. Din is-sitwazzjoni bla meritokrazija wasslet sabiex il-Gvern kellu jdur għall-ħaddiema barranin, b'kundizzjonijiet ħżiena, li ma jikkomunikawx bil-Malti u għalhekk carers Maltin ikollhom jitilqu minn idejhom biex jgħinu l-pazjenti huma." L-SĦPN staqsiet għalfejn il-ħaddiema barranin m'għandhomx l-istess kundizzjonijiet u jekk din hix deċiżjoni maħsuba biex il-ħaddiema Maltin jispiċċaw b'kundizzjonijiet li jkunu agħar milli għandhom. L-SĦPN staqsiet ukoll għalfejn il-ħaddiema barranin, li jaħdmu direttament mal-pazjenti mhux qed jingħataw l-istess bonus u jekk din hix manuvra oħra orkestrata biex il-ħaddiema Maltin jitneħħielhom dan il-bonus. L-SĦPN trid li l-gradi kollha tal- carers li jagħmlu l-istess xogħol jitħallsu l-istess.